Chimamanda Ngozi Adichie

Chimamanda Ngozi Adichie ([]; lahir 15 September 1977) ialah seorang penulis Nigeria. Beliau dinyatakan sebagai antara penulis generasi muda paling dikenali memasyhurkan sastera Afrika moden di persada dunia.

Awal hidup dan pendidikan 
Adichie lahir di Enugu, Nigeria. Beliau keturunan Igbo dari negeri Anambra di mana beliau anak kelima enam adik beradik: bapanya James Nwoye Adichie seorang profesor perangkaan di University of Nigeria sementara ibunya Grace Ifeoma registrar wanita pertama di universiti tersebut. Beliau meluangkan masa kecilnya di bandar mereka bekerja di Nsukka. Keluarganya terjejas hebat semasa Perang Saudara Nigeria yang meletus serta mengorbankan kedua-dua datuk neneknya.

Pada usia 19 tahun, Adichie meninggalkan Nigeria untuk melanjutkan pelajaran tingginya dalam komunikasi dan ilmu politik di Universiti Drexel di Philadelphia, Amerika Syarikat. Beliau kemudian berpindah kuliah ke Eastern Connecticut State University agar lebih dekat dengan adiknya Uche yang tinggal di Connecticut; beliau memperoleh ijazah sarjana kehormatnya dari sana pada tahun 2001. 

Pada tahun 2003, Adichie memperoleh ijazah pascasarjananya dari penulisan kreatif di Universiti John Hopkins. Pada tahun 2008, beliau memperoleh Master Arts dari Program Kajian Afrika di Universiti Yale. Adichie memperoleh beasiswa Hodder dari Universiti Princeton pada tahun 2005-2006. Pada tahun 2008, beliau memperoleh MacArthur Fellowship. Adichie juga memperoleh biasiswa tahun 2011-2012 dari Radcliffe Institute for Advanced Study, Universiti Harvard.

Kerjaya sebagai pengajar 
Adichie membagi waktunya untuk mengajar dan memberikan pelatihan penulisan antara dua-dua negara Amerika Syarikat dan Nigeria.

Pada tahun 2016 Adichie memperoleh ijazah kehormatan Doctor of Humane Letters dari Universiti John Hopkins, tahun 2017 dari Haveford College dan Universiti Edinburgh, dan pada tahun 2018 dari Amherst College, dan dari Université de Fribourg, Switzerland pada tahun 2019.

Senarai karya 
Karya-karya beliau banyak merangkumi dari cerita pendek ke novel serta penulisan bukan cereka.

Novel 
 Purple Hibiscus, 2003, 
 Half of a Yellow Sun, 2006, 
 The Thing Around Your Neck, 2009, 
 Americanah, 2013,

Cerita pendek 
 "
 
 |

Karangan 
 We Should All Be Feminists, 2014, 
 Dear Ijeawele, or A Feminist Manifesto in Fifteen Suggestions, 2017,

Nota

Rujukan

Pautan luar 

 
 
 
 
 Penulis Nigeria